text: [{"text_idx": "#000003", "text": "Eertiraan biyyoonni sadi nageenya biyya kiyyaa booressuuf qindoominaan socho\u2019aa jiran jechuun yakkite"}, {"text_idx": "#000004", "text": "Mootummaan Eeritraa ibsa guyyaa har\u2019aa baaseen, Turkiyaa, Qaxar fi Suudaan nageenyaa biyya kiyyaa booressuuf qindoominaan hojjataa jiran jechuun yakke. Eeritraan ibsa kana irratti Turkiyaan gareewwan mormitootaa Isaayyaas Afaworqiitif waajjiraa fi deeggarsa teeknikaa kan kennaa jirtu yoo tahu, Qaxar ammaa deeggarsa maallaqaa kennaa jirti jette. Haaluma wal fakkaatuun ibsichi, mootummaan Suudaan biyyoota lamaan waliin tahuun mormitoonni mootummaa Eeritraa biyya isaa keessatti akka gurmaa\u2019anii fi socho\u2019an kan hayyame tahuu addeesse."}]